ອົງການ IMF ທໍານາຍ ເສດຖະກິດໂລກ ຈະຂະຫຍາຍໂຕ ຊ້າລົງ (ວີດີໂອ)
ທ່ານ Olivier Blanchard ກ່າວ​ວ່າ ບັນດາ​ປະ​ເທດ​​ເສດຖະກິດຈະ​ເລີ​ນກ້າວໜ້າ ​ແມ່ນ​ມີ​ຄວາມ​ສ່ຽງ​ທີ່​ຈະ​ເກີດສະພາບ​ເສດຖະກິດ​ຕົກ​ຕໍ່າ.
ອົງການກອງທຶນສາກົນ IMF ໄດ້ຫຼຸດການທໍານາຍ ກ່ຽວກັບການ ຂະຫຍາຍໂຕ ຂອງເສດຖະກິດໂລກ ໃນປີນີ້ ແລະບັນດາຜູ້ຊ່ຽວ ຊານຂອງກອງທຶນ ກ່າວວ່າ ການສ່ຽງກ່ຽວກັບການທີ່ຈະເກີດບັນ ຫາເສດຖະກິດຮ້າຍແຮງແມ່ນມີເພີ້ມຂື້ນ ຫົວໜ້ານັກເສດຖະສາດຂອງກອງທຶນສາກົນ ທ່ານ Olivier Blanchard ກ່າວວ່າບັນດາ ປະເທດເສດຖະກິດຈະເລີນກ້າວໜ້າ ແມ່ນມີຄວາມສ່ຽງທີ່ຈະເກີດສະ ພາບເສດຖະກິດຕົກຕໍ່າ ແລະບັນດາປະເທດເສດຖະກິດພຸ່ງພົ້ນໃໝ່ ເຊັ່ນຈີນກໍາ ລັງໄດ້ຮັບຜົນກະທົບ ເພີ້ມຂຶ້ນ ທ່ານກ່າວຕື່ມວ່າ “ການຟື້ນໂຕຄືນຂອງເສດຖະກິດໂລກຍັງດຳເນີນຢູ່ຕໍ່ມາ ແຕ່ຈະອອ່ນເພຍ ລົງຕື່ມ ອີກ ໃນບັນດາປະເທດທີ່ຈະເລີນກ້າວໜ້າທາງເສດຖະກິດ ການເຕີບໂຕ ໃນປັດ ຈຸບັນນີ້ຍັງຕໍ່າຫລາຍພໍທີ່ຈະເຮັດໃຫ້ເຫັນຜົນສະທ້ອນໃດໆຕໍ່ການຫວ່າງງານ ແລະໃນບັນດາປະເທດທີ່ເສດຖະກິດພຸ່ງພົ້ນໃໝ່ທີ່ສຳຄັນໆ ການເຕີບໂຕຊຶ່ງມີຄວາມແຂງແຮງໃນກ່ອນໜ້ານີ້ ກໍໄດ້ລົດລົງເຊັ່ນດຽວກັນ ” ເຖິງຢ່າງໃດກໍດີ ລາຍງານຂອງອົງການກອງທຶນສາກົນ ທີ່ນຳອອກເຜີຍແຜ່ໃນຂະນະທີ່ບັນດາເຈົ້າໜ້າທີ່ການເງິນຂອງປະເທດທີ່ສຳຄັນໆຂອງໂລກປະຊຸມກັນທີ່ກຸງໂຕກຽວ ໃນອາທິດນີ້  ກ່າວວ່າ ມັນຈະບໍ່ເກີດ “ບັນຫາໜັກ” ຕໍ່ບັນດາປະເທດເສດຖະກິດພຸ່ງພົ້ນໃໝ່ ການທໍານາຍກ່າວວ່າ ການເຕີບໂຕເສດຖະກິດໂລກ ຈະຢູ່ໃນລະດັບ 3 3 ເປີ ເຊັນຕໍ່ປີ ໃນປີນີ້ ຫຼຸດລົງຈາກ 3 5 ເປີເຊັນຂອງການເຕີບໂຕ ທີ່ຄາດຄະເນໄວ້ໃນເດືອນກໍລະກົດຜ່ານມາ